ભાવનગરના બી ડિવિઝન પોલીસ સ્ટેશનમાં ફરજ બજાવતા હેડ કોન્સ્ટેબલ ભૂપતભાઇ વાઘેલા મારામારીના કેસમાં રૂ.પ૦૦૦ની લાંચ સ્વીકારતા એસીબીએ છટકું ગોઠવી હેડ કોન્સ્ટેબલને રંગે હાથ ઝડપી લીધા હતા. બોરસદના દાવોલ ગામના તલાટી મંત્રી રણજિતસિંહ ઝીણાભાઇ પરમારે આ જ ગામના એક રહીશ પાસે ઘર નંબરની ફાળવણી માટે રૂ.પ૦૦ની લાંચ માગી હતી. એસીબીએ ટ્રેપ ગોઠવી તલાટીને લાંચની રકમ સ્વીકારતા ઝડપી લઇ ગુનો દાખલ કર્યો હતો.